Alan Rickman

Alan Sidney Patrick Rickman (21. helmikuuta 1946 Hammersmith, Lontoo, Britannia − 14. tammikuuta 2016 Lontoo, Britannia) oli englantilainen elokuva- ja teatterinäyttelijä sekä ohjaaja, joka näytteli Hollywood-elokuvissa usein roistoa (esimerkiksi läpimurtoelokuvassaan Die Hard – vain kuolleen ruumiini yli). Hän näytteli myös Severus Kalkarosta Harry Potter -elokuvissa (2001—2011) ja ilkeää Nottinghamin sheriffiä elokuvassa Robin Hood – varkaiden ruhtinas (1991), josta hän sai Bafta-palkinnon. Rickman oli mukana lukuisissa elokuvissa romanttisista komedioista draamaan ja toimintaan. Lisäksi hän ohjasi ja käsikirjoitti elokuvan Talvivieras (1996) ja ohjasi vuonna 2014 ensi-iltansa saaneen elokuvan The Little Chaos, jonka pääosia esittävät Kate Winslet ja Alan Rickman itse. == Nuoruus ja opiskelu == Alan Rickman syntyi Lontoossa vuonna 1946. Hänellä oli irlantilaiset ja walesilaiset sukujuuret, ja hänen vanhempansa olivat tehdastyöläinen Bernard ja tämän vaimo Margaret. Alan kasvoi kolmen sisaruksensa kanssa Actonin alueella Länsi-Lontoossa. Rickman opiskeli graafista suunnittelua Chelsea College of Art and Designissa ja Royal College of Artissa. Hänellä oli kolmen vuoden ajan kolmen ystävänsä kanssa Notting Hillissä graafista suunnittelua tarjoava yritys, kunnes vuonna 1972 hän aloitti opiskelut Royal Academy of Dramatic Artissa. == Ura == === Uran alku teatterissa === Rickman herätti ensimmäisen kerran huomiota näyttelijänä vuonna 1976 Birgminghamin laitosteatterissa Ben Jonsonin näytelmässä The Devil Is an Ass. Tämän jälkeen hän näytteli muun muassa sivurooleissa Royal Shakespeare Companyssä (RSC). Ensiesiintymisensä televisiossa Rickman teki vuonna 1978, kun hän näytteli Tybaltia BBC Television Shakespeare -sarjan jaksossa Romeo and Juliet. Rickman pääsi 1980-luvulla RSC:ssä useisiin keskeisiin rooleihin. Hän näytteli muun muassa Thomas Kilroyn irlantilaisessa versiossa Anton Tšehovin Lokista, Edinburghin taidefestivaalilla Richard Cranen sovituksessa Fjodor Dostojevskin Karamazovin veljeksistä ja Snoo Wilsonin näytelmässä The Grass Widow. === Die Hardin kautta elokuva-alalle === Rickmanin läpimurtorooli oli 1985 RSC-tuotannossa Vaarallisia suhteita, jossa hän esitti seksikästä mutta manipuloivaa ja julmaa Vicomte de Valmontia. Hän toisti roolinsa Broadwayllä ja herätti myös elokuva- alan mielenkiinnon. Ohjaaja John McTiernan pyysi Rickmania näyttelemään rikollisen roolia Bruce Willisin vastanäyttelijäksi elokuvaan Die Hard – vain kuolleen ruumiini yli (1988). Vaikka Die Hard teki Rickmanista kansainvälisesti tunnetun elokuvanäyttelijän, hän ei hylännyt teatteria. Hän näytteli 1991 Edinburghin taidefestivaalilla japanilaisen ohjaajan Yukio Ninagawan sovituksessa Kunio Shimizuun näytelmästä Tango at the End of Winter. Georgian Rustaveli-teatterissa hän näytteli Hamletin roolissa Robert Sturuan ohjauksessa. Rickman näytteli Die Hardin jälkeen muutamissa brittiläisissä elokuvissa. Niistä tunnetuin on Anthony Minghellan ohjaama Truly Madly Deeply (1989). Hän voitti Bafta-palkinnon roolistaan Nottinghamin sheriffinä elokuvassa Robin Hood – varkaiden ruhtinas (1991). Elokuvan pääosassa Robin Hoodina esiintyneen Kevin Costnerin kerrotaan suuttuneen Rickmanin lahjakkuudesta ja vaatineen joidenkin Rickmanin kohtausten poistoa.Talktalk.co.uk – Alan Rickman – Biography. "Kevin Costner famously cut many of his scenes, and STILL the movie's remembered for Rickman's hilarious outbursts." Viitattu 2.1.2011. Vaikka Rickman tunnetaankin monista elokuvapahisten rooleistaan, hän teki myös useita monipuolisempia pienen budjetin elokuvia. Näihin kuuluvat muun muassa aisankannattaja elokuvassa Close my eyes – rakasta minua (1991) ja kampanjapäällikkö satiirissa Bob Roberts (1992). Rickman hylkäsi tarjouksen pääpahiksen roolista James Bond -elokuvassa 007 ja kultainen silmä ja teki sen sijaan ensiohjauksensa Talvivieras. Rickman näytteli Christopher Brandonia vuonna 1995 ilmestyneessä, Jane Austenin romaanista sovitetussa elokuvassa Järki ja tunteet ja seuraavana vuonna irlantilaista vallankumouksellista Éamon de Valeraa, josta tulee lopulta Irlannin presidentti, elokuvassa Michael Collins (1996). === Harry Potter -sarja ja viimeiset roolit === Rickman esitti kahdeksassa Harry Potter -elokuvassa taikajuomien ja myöhemmin pimeyden voimilta suojautumisen opettajaa Severus Kalkarosta. Harry Potter ja viisasten kivi ilmestyi vuonna 2001 ja sarjan kahdeksas elokuva Harry Potter ja kuoleman varjelukset, osa 2 vuonna 2011. West Endiin ja Broadwaylle Rickman palasi vuonna 2001 Noël Cowardin näytelmässä Private Lives. New York Times kutsui Rickmanin suoritusta egomaanikko Elyot Chasena taiturimaiseksi. Vuosina 2005–2006 Rickman ohjasi näytelmän My Name Is Rachel Corrie Royal Courtissa, Edinburghin taidefestivaalilla ja Broadwayllä. Hänen viimeiset teatteriroolinsa olivat vuonna 2010 Henrik Ibsenin näytelmässä John Gabriel Borkman ja Broadwayllä vuonna 2011 Theresa Rebeckin näytelmässä Seminar. Rickman näytteli vuonna 2003 Richard Curtisin romanttisessa elokuvassa Rakkautta vain ja vuonna 2005 paranoidisen robotin Marvinin ääntä elokuvassa Linnunradan käsikirja liftareille. Vuonna 2007 hän näytteli tuomari Turpinia Tim Burtonin elokuvaversiossa Sweeney Toddista ja vuonna 2010 Kaalimadon ääntä Tim Burtonin ohjaamassa elokuvassa Liisa Ihmemaassa. Rickman ohjasi vuonna 2014 pukudraaman A Little Chaos, jossa hän itse näytteli Ludvig XIV:tä. Hänen viimeiset elokuvaroolinsa olivat jännityselokuva Eye in the Sky (2015) ja Liisan seikkailut peilimaailmassa (2016), jossa hän teki jälleen Kaalimadon ääniroolin. == Yksityiselämä == === Perhe === Rickman tutustui tulevaan puolisoonsa Rima Hortoniin Chelsea School of Artissa, ja he alkoivat seurustella vuonna 1965. He asuivat yhdessä vuodesta 1977 ja menivät naimisiin yksityisessä seremoniassa vuonna 2012, mutta kertoivat avioliitosta julkisuudessa vasta kolmen vuoden kuluttua vihkimisestä. Rima Horton oli aktiivinen työväenpuolueen jäsen ja taloustieteilijä. === Kuolema === Alan Rickman kuoli haimasyöpään 69-vuotiaana tammikuussa 2016. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1978 Romeo & Juliet Romeo & Juliet Tybalt 1983 Busted Busted Simon 1988 Die Hard – vain kuolleen ruumiini yli Die Hard Hans Gruber 1988 Murha neitsyen merkeissä The January Man Ed 1990 Australian villi länsi Quigley Down Under Elliott Marston 1990 Truly Madly Deeply Truly Madly Deeply Jamie 1991 Kuulustelu Closet Land kuulustelija 1991 Robin Hood – varkaiden ruhtinas Robin Hood – varkaiden ruhtinas George, Nottinghamin seriffi 1991 Close My Eyes – rakasta minua Close My Eyes Sinclair 1992 Bob Roberts Bob Roberts Lukas Hart III 1994 Elämän teatteri 'Mesmer Franz Anton Mesmer 1995 Elämän teatteri An Awfully Big Adventure P.L. O’Hara 1995 Järki ja tunteet Sense and Sensibility Christopher Brandon 1996 Rasputin – mystinen munkki Rasputin Grigori Rasputin 1996 Michael Collins Michael Collins Howard Langston 1998 Judas Kiss Judas Kiss David Friedman 1998 Kohtalokas vieras Dark Harbor David Weinberg 1999 Dogma Dogma Metatron 1999 Galaxy Quest Galaxy Quest Alexander Dane 2000 Apua! Olen kala Help! I’m a Fish Joe (äänirooli) 2001 Blow Dry – kierot kutriniekat Blow Dry Phil Allen 2001 We Know Where You Live We Know Where You Live Second Yorkshireman 2001 Harry Potter ja viisasten kivi Harry Potter and the Philosophers Stone Severus Kalkaros 2001 The Search for John Gissing The Search for John Gissing John Gissing 2002 Harry Potter ja salaisuuksien kammio Harry Potter and the Chamber of Secrets Severus Kalkaros 2003 Rakkautta vain Love Actually Harry 2004 Pienten sydänten pelastajat Something the Lord Made Alfred Blalock 2004 Harry Potter ja Azkabanin vanki Harry Potter and the Prisoner of Azkaban Severus Kalkaros 2005 Linnunradan käsikirja liftareille The Hitchhiker’s Guide to the Galaxy Marvin (äänirooli) 2005 Harry Potter ja liekehtivä pikari Harry Potter and the Goblet of Fire Severus Kalkaros 2006 Snow Cake Snow Cake Alex 2006 Parfyymi Perfume: The Story of a Murderer Richis 2007 Nobel Son Nobel Son Eli Michaelson 2007 Harry Potter ja Feeniksin kilta Harry Potter and the Order of the Phoenix Severus Kalkaros 2007 Sweeney Todd – Fleet Streetin paholaisparturi Sweeney Todd: The Demon Barber of Fleet Street Judge Turpin 2008 Bottle Shock Bottle Shock Steven Spurrier 2009 Harry Potter ja puoliverinen prinssi Harry Potter and the Half-Blood Prince Severus Kalkaros 2010 Liisa Ihmemaassa Alice in Wonderland Kaalimato (äänirooli) 2010 The Song of Lunch The Song of Lunch He 2010 Harry Potter ja kuoleman varjelukset, osa 1 Harry Potter and the Deathly Hallows: Part 1 Severus Kalkaros 2011 Harry Potter ja kuoleman varjelukset, osa 2 Harry Potter and the Deathly Hallows: Part 2 Severus Kalkaros 2012 Gambit Gambit Shahbandar 2013 The Butler The Butler Ronald Reagan 2013 A Promise A Promise Karl Hoffmeister 2013 CBGB CBGB Hilly Kristal 2014 A Little Chaos A Little Chaos Ludvig XIV 2015 Eye in the Sky Eye in the Sky Frank Benson 2016 Liisan seikkailut peilimaailmassa Alice Through the Looking Glass Kaalimato (äänirooli) == Lähteet == == Aiheesta muualla == * Alan Rickmanin muistokirjoitus Helsingin Sanomissa Luokka:Englantilaiset näyttelijät Luokka:Englantilaiset teatterinäyttelijät Luokka:Royal Shakespeare Companyn jäsenet Luokka:BAFTA- palkinnon saajat Luokka:Primetime Emmy -palkinnon saajat Luokka:Vuonna 1946 syntyneet Luokka:Vuonna 2016 kuolleet Luokka:Seulonnan keskeiset artikkelit